П Р О Т О К О Л  № 24
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 22.10.2025 г. 

Днес, 22.10.2025 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев
	    Драгомир Кояджиков 
 		  Севдалин Мавров 
  Стефан Гроздев 

На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и  Надежда Стоянчева – главни експерти-съдебна администрация, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  03.10.2025 г. – 17.10.2025 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Апелативен съд – София за назначен съдебен служител, след проведен конкурс, на длъжност „съдебен администратор“, считано от 01.10.2025 г., както и за освобождаване на 1 /една/ щ. бр. за длъжност „експерт-обществени поръчки“
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „експерт-обществени поръчки“ при спазване разпоредбите на чл. 343 от ЗСВ и чл. 138 от ПАС в Апелативен съд – София.

1.2. ПРИЕМА ЗА СВЕДЕНИЕ уведомлението от председателя на Районен съд – Пазарджик за прекратено трудово правоотношение със съдебен служител на длъжност „съдебен помощник“, считано от 16.10.2025 г.
и
1.2.1. НЕ ДАВА съгласие за обявяване и провеждане на конкурс за заемане на 1 /една/ щ. бр. за длъжност „съдебен помощник“ в Районен съд – Пазарджик.
1.2.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен помощник“ по щата на Районен съд – Пазарджик.
МОТИВИ: По щат РС-Пазарджик разполага с три щ. бр. за длъжност „съдебен помощник“, една от които е разкрита от СК на ВСС през 2021 г. поради високата натовареност на съдиите. Към момента  наличието на трета щ. бр. за длъжността не е необходимо предвид ниската натовареност на Районен съд – Пазарджик за последните три години. 

Високо съотношение съдебни служители/съдии – 3,38 при 2,94 средно за РС в областните градове, което е вследствие решения на Пленума на ВСС за съкращаване на 2 щ. бр. за съдия през 2023 г. Видно от статистическите данни високата натовареност на съдиите е преодоляна и съкращаването на една щ. бр. за „съдебен помощник“ не следва да се отрази на работата на съда.
След съкращаването на 1 щ. бр. за посочената длъжност съотношението съдебни служители/съдии – 3,31 ще бъде отново над средното.
1.2.3. ИЗПРАЩА решението на председателя на Районен съд – Пазарджик, за становище, което да изпрати в тридневен срок след получаването му.

1.3. ПРИЕМА ЗА СВЕДЕНИЕ уведомлението от председателя на Районен съд – Кърджали за прекратяване на трудовото правоотношение със съдебен служител на длъжност „системен администратор“, считано от 21.10.2025 г., и искане за назначаване на съдебен служител, заемащ длъжност „съдебен секретар“ на свободната щ. бр. за „системен администратор“
и
1.3.1. НЕ ВЪЗРАЗЯВА на свободната щ. бр. за длъжност „системен администратор“, считано от 21.10.2025 г., председателя на Районен съд – Кърджали да назначи, по реда на чл. 343, ал. 2 от ЗСВ съдебен служител, заемащ длъжност „съдебен секретар“, в случай, че отговаря на изискванията за заемане на длъжността.
1.3.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Кърджали.

1.4. ПРИЕМА ЗА СВЕДЕНИЕ уведомлението от председателя на Окръжен съд – Велико Търново за придобиване право на пенсия за осигурителен стаж и възраст на съдебен служител, заемащ длъжност „съдебен деловодител-обслужване на граждани“, считано от 13.11.2025 г.
и
1.4.1. НЕ ВЪЗРАЗЯВА оставането на работа до 31.12.2025 г. на съдебния служител, заемащ длъжност „съдебен деловодител-обслужване на граждани“.
1.4.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител-обслужване на граждани“ по щата на Окръжен съд – Велико Търново, считано от 01.01.2026 г.
МОТИВИ: Ниска натовареност на ОС-Велико Търново. Броят на делата за първото полугодие на 2025 г. е 16,40 при 18,91 средно за ОС в страната. Високо съотношение съдебни служители/съдии – 2,37 при 2,25 средно. Към момента по щат съдът разполага с 19 щ. бр. за съдия, от които 3 щ. бр. са свободни, трима съдии са командировани от ОС-Велико Търново в АС-Велико Търново. Реално работещите съдии се подпомагат от 11 съдебни деловодители и 1 завеждащ служба, той и съдебен деловодител. Броят на съдебните деловодители надхвърля установеното в практиката – един съдебен деловодител да подпомага двама магистрати. Предвид високите съотношения, натовареността и реално работещите съдии се препоръчва на административния ръководител да оптимизира щатната численост на съдебните служители.
След съкращаването на 1 щ. бр. за посочената длъжност съотношението съдебни служители/съдии – 2,32 отново ще бъде над средното за окръжните съдилища.
1.4.3. ИЗПРАЩА решението на председателя на Окръжен съд – Велико Търново, за становище, което да изпрати в тридневен срок след получаването му.

1.5. ПРИЕМА ЗА СВЕДЕНИЕ уведомлението от председателя на Окръжен съд – Варна за:
-  прекратено трудово правоотношение със шест съдебни служители на длъжност „съдебен помощник“, считано от 01.10.2025 г.;
- назначени, по реда на чл. 68, ал. 1, т. 4 от КТ, пет съдебни служители на длъжност „съдебен помощник“; 
- за назначен съдебен служител, заемащ длъжност „управител сгради“, по реда на чл. 343, ал. 2 от ЗСВ, на длъжност „съдебен помощник“;
- за предстоящо прекратяване на трудовото правоотношение със съдебен служител на длъжност „призовкар-чистач“, считано от 07.11.2025 г.
и
1.5.1. НЕ ВЪЗРАЗЯВА назначаването на съдебни служители на длъжност „съдебен помощник“ на 2 /две/ щ. бр. по реда на чл. 68, ал. 1, т. 4 и на 1 /една/ щ. бр. по реда на чл. 343, ал. 2 от ЗСВ, в случай че съдебният служител отговаря на изискванията на чл. 245 от ЗСВ и чл. 11, ал. 2 от ПАС.
1.5.2. ДАВА СЪГЛАСИЕ за обявяване и провеждане на конкурси за заемане на щ. бр. за съдебни служители в Окръжен съд – Варна, както следва:
- 2 /две/ щ. бр. за длъжност „съдебен помощник“ по реда на чл. 245 от ЗСВ и чл. 11, ал. 2 от ПАС;
- 1 /една/ щ. бр. за длъжност „управител сгради“,
- 1 /една/ щ. бр. за длъжност „призовкар-чистач“.
1.5.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 3 /три/ щ. бр. за длъжност „съдебен помощник“ по щата на Окръжен съд – Варна.
МОТИВИ: Отпаднала необходимост от щатни бройки за длъжност „съдебен помощник“ предвид изключително ниската натовареност на съда, което е трайна тенденция за последните години и съкратените с решение на Пленума на ВСС две щатни бройки за съдия през юни 2024 г. и април 2025 г. Към момента по щат ОС-Варна разполага с 65 щ. бр. за съдия, от които 8 са свободни. Броят на делата за първото полугодие на 2025 г. е 13,59 при 18,91 средно за ОС. Един от основните критерии за разпределяне на щ. бр. за длъжност „съдебен помощник“ е натовареността на съдиите. Наличието им в щатовете на съдилищата е с цел подпомагане работата на съдиите и справяне с натовареността.
НАПОМНЯ на председателя на ОС-Варна, че съгласно решението на комисията по протокол № 16/06.11.2020 г., т. 12, при прекратяване на трудови правоотношения със съдебни служители, административните ръководители на съдилищата следва да предприемат действия по назначаване, в случай на положителен отговор/становище от КСА-СК. 
1.5.4. ИЗПРАЩА решението на председателя на Окръжен съд – Варна, за становище, което да изпрати в тридневен срок след получаването му.
 
1.6. ПРИЕМА ЗА СВЕДЕНИЕ уведомлението от председателя на Окръжен съд – Добрич за прекратено трудово правоотношение, считано от 01.09.2025 г. със съдебен служител, заемащ длъжност „съдебен секретар“ и назначен съдебен служител, считано от 01.10.2025 г. на длъжност „чистач“. 
С  решение по протокол № 12/14.05.2025 г., т.13.1 и 13.2 КСА е дала съгласие за назначаване на съдебен служител на 1 /една/ щ. бр. за длъжност „съдебен секретар“.

1.7. ПРИЕМА ЗА СВЕДЕНИЕ уведомления от и. ф. председател на Районен съд – Попово за:
- прекратено трудово правоотношение със съдебен служител на длъжност „съдебен секретар“, считано от 01.09.2025 г.
- искане за назначаване, по реда на чл. 343, ал. 2 от ЗСВ, на съдебен служител, заемащ длъжност „призовкар-чистач“ на освободената щ. бр. за „съдебен секретар“;
- прекратено трудово правоотношение със съдебен служител на длъжност „системен администратор“, считано от 01.10.2025 г. 
- назначаване по реда на чл. 343, ал. 2 от ЗСВ на съдебен служител, заемащ длъжност „съдебен статистик-касиер“ на освободената щ. бр. за „системен администратор“, считано от 01.10.2025 г.
- искане за трансформиране на 1 /една/ щ. бр. за длъжност „съдебен статистик-касиер“ в 1 /една/ щ. бр. „съдебен деловодител-СИС“.
- предстоящо прекратяване на трудовото правоотношение със съдебен служител на длъжност „съдебен секретар“, считано от 01.11.2025 г.
и
1.7.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар-чистач“ и 1 /една/ щ. бр. за длъжност „съдебен секретар“ в Районен съд - Попово.
1.7.2. НЕ ДАВА СЪГЛАСИЕ за трансформиране на 1 /една/ щ. бр. за длъжност „съдебен статистик-касиер“ в 1 /една/ щ. бр. „съдебен деловодител-СИС“ в Районен съд – Попово. 
1.7.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен статистик“ по щата на Районен съд – Попово. 
МОТИВИ: Ниска натовареност на съда, което е трайна тенденция. Броят на делата за разглеждане през първото полугодие на 2025 г. е 41,83 при 49,20 средно за РС, извън областните градове. Високо съотношение съдебни служители / съдии – 4,50 при 4,09 средно. По щат съдът разполага с 4 щ. бр. за съдия щат и 18 щ. бр. за съдебни служители. Средно РС с 4 щата за съдия разполага с 16 щ. бр. съдебна администрация. Липса на информация за трайна тенденция на нарастване на събраните суми по изпълнителни листове, което е видно от годишните отчети на РС-Попово.
Предвид изложеното искането от и. ф. председател на съда за трансформиране на 1 щ. бр. за длъжност „съдебен статистик“ в щ. бр. за „съдебен деловодител“ в Съдебно-изпълнителната служба е неоснователно.
След съкращаването на 1 щ. бр. за посочената длъжност съотношението съдебни служители/съдии ще бъде 4,25.
1.7.4. ИЗПРАЩА решението на председателя на Районен съд – Попово за становище, което да изпрати в тридневен срок след получаването му.

1.8. ПРИЕМА ЗА СВЕДЕНИЕ уведомлението от председателя на Окръжен съд – Бургас за прекратено трудово правоотношение със съдебен служител на длъжност „съдебен деловодител“, считано от 10.10.2025 г.
и
ДАВА СЪГЛАСИЕ за предприемане на мерки по назначаване на съдебен служител на 1 /една/ щ. бр. за длъжност „съдебен деловодител“ при спазване разпоредбите на чл. 343 от ЗСВ и чл. 138 от ПАС в Окръжен съд – Бургас.

1.9. ПРИЕМА ЗА СВЕДЕНИЕ уведомлението от председателя на Районен съд – Айтос за предстоящо прекратяване на трудовото правоотношение със съдебен служител на длъжност „чистач“, считано от 21.11.2025 г.
и
ДАВА СЪГЛАСИЕ за обявяване и провеждане на конкурс по назначаване на съдебен служител на 1 /една/ щ. бр. за длъжност „чистач“ в Районен съд – Айтос.
Уведомява председателя, че съгласно решение по протокол № 10/06.03.2014 г. на ВСС, провеждане на конкурс за техническите длъжности не е задължителен.

2. ОТНОСНО: Уведомление рег. индекс ВСС-14547/09.10.2025 г. от председателя на Административен съд – Смолян за прекратено трудово правоотношение със съдебен служител на длъжност „съдебен деловодител, той и домакин“, считано от 01.09.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА за сведение уведомлението от председателя на Административен съд – Смолян за прекратено трудово правоотношение със съдебен служител на длъжност „съдебен деловодител, той и домакин“, считано от 01.09.2025 г.
С решение по протокол № 12/14.05.2025 г. комисията е взела решение за съкращаване на щатната бройка, което ще бъде внесено в заседание на Съдийската колегия на ВСС, за разглеждане и произнасяне, на 28.10.2025 г.

3. ОТНОСНО: Уведомление рег. индекс ВСС-15217/20.10.2025 г. от председателя на Административен съд – Монтана за предстоящо прекратяване на трудовото правоотношение със съдебен служител на длъжност „съдебен секретар“, считано от 03.11.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Административен съд – Монтана. 
МОТИВИ: Изключително ниска натовареност – 8,93 брой дела за разглеждане от един съдия месечно при 19,06 средно за АдмС и нарежда съда на последно място от общо 28 административни съдилища в страната. Високо съотношение съдебни служители/съдии – 3,20 при 2,92 средно. Съдът разполага с достатъчен ресурс, поради което се препоръчва оптимизиране на щатната численост на съдебните служители.  Комисията счита, че съкращаването на 1 щ. бр. за длъжност „съдебен секретар“ не следва да се отрази на работата на съда предвид ниската натовареност.
След съкращаване на 1 щ. бр. за посочената длъжност съотношението съдебни служители/съдии ще бъде 3,00.
3.2. ИЗПРАЩА решението на председателя на Административен съд – Монтана за становище, което да изпрати в тридневен срок след получаването му.

4. ОТНОСНО: Становище рег. индекс ВСС-9016/27.05.2025 г. от и. ф. председател на Административен съд – Сливен във връзка с решение по протокол № 12/14.05.2025 г., т. 13.3 на комисията относно необходимостта от 1 /една/ щ. бр. за длъжност „съдебен деловодител“ и уведомление рег. индекс ВСС-13826/26.09.2025 г. за прекратено трудово правоотношение със съдебен служител на длъжност „съдебен деловодител“, считано от 01.10.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. ПРИЕМА ЗА СВЕДЕНИЕ становището на и. ф. председател на Административен съд – Сливен във връзка с решение по протокол № 12/ 14.05.2025 г., т. 13.3 и уведомлението за прекратено трудово правоотношение със съдебен служител на длъжност „съдебен деловодител“, считано от 01.10.2025 г.
4.2. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“ при спазване разпоредбите на чл. 343 от ЗСВ и чл. 138 от ПАС в Административен съд – Сливен.
4.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Административен съд – Сливен, считано от 01.01.2026 г.
МОТИВИ: Ниска натовареност на съда, което е тенденция за последните пет години. Броят на делата за разглеждане от един съдия месечно за първото полугодие на 2025 г. е 13,83 при 18,24 средно за АдмС и нарежда съда на 27 място от общо 28 административни съдилища. Високо съотношение съдебни служители/съдии – 3,33 при 2,92 средно. По щат АдмС-Сливен разполага с 6 щ. бр. за съдия и 5 щ. бр. за „съдебен деловодител“. Комисията препоръчва оптимизиране на щатната численост на съдебните служители и счита, че съкращаването на 1 щ. бр. за длъжност „съдебен деловодител“ не следва да се отрази на работата на съда предвид ниската натовареност.  
След съкращаване на 1 щ. бр. за длъжност „съдебен деловодител“ съотношението съдебни служители/съдии ще бъде 3,17.
4.3. ИЗПРАЩА решението на председателя на Административен съд – Сливен за становище, което да изпрати в тридневен срок след получаването му.

5. ОТНОСНО: Становище рег. индекс ВСС-9016/02.06.2025 г. от председателя на Административен съд – Видин във връзка с решение по протокол № 12/14.05.2025 г., т. 13.3 на комисията относно необходимостта от 1 /една щ. бр. за длъжност „съдебен секретар“ и уведомление рег. индекс ВСС-13262/10.09.2025 г. за прекратено трудово правоотношение със съдебен служител на длъжност „съдебен деловодител“, считано от 01.09.2025 г.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
5.1. ПРИЕМА ЗА СВЕДЕНИЕ становището на председателя на Административен съд – Видин във връзка с решение по протокол № 12/14.05.2025 г., т. 13.3 и уведомлението за прекратено трудово правоотношение със съдебен служител на длъжност „съдебен деловодител“, считано от 01.09.2025 г.
Щатната бройка ще бъде предложена на Съдийската колегия на ВСС, за разглеждане и произнасяне относно съкращаването ѝ от щата на АдмС-Видин – решение по протокол № 6/19.02.2025 г., т. 1.1 на КСА-СК.
5.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Административен съд – Видин, считано от 01.01.2026 г. 
МОТИВИ: Изключително ниска натовареност на съда, което е тенденция за последните години. Броят на делата за разглеждане от един съдия месечно е 9,63 при 19,06 средно за АдмС. По този показател АдмС-Видин се нарежда на 27 от общо 28 административни съдилища. Високо съотношение съдебни служители/съдии – 3,83 при 2,92 средно. По обезпеченост със съдебна администрация АдмС-Видин е на трето място след Габрово и Ямбол. Съдът по щат разполага със 6 щ. бр. за съдия и 8 щ. бр. за длъжност „съдебен деловодител“, от които 2 щ. бр. за регистратура. За оптимално се счита съотношение съдии/деловодители 2 : 1,  което в случая е по-високо и предвид натовареността е недопустимо.
След съкращаването на 2 щ. бр. за „съдебен деловодител /с решение по протокол № 6/19.02.2025 г. комисията е взела решение за съкращаване на 1 /една/ щ. бр. за длъжност „съдебен деловодител“, свободна от 01.09.2025 г., което ще бъде внесено в Съдийската колегия за произнасяне/ съотношението съдебни служители/съдии – 3,50 ще бъде отново много над средното за АдмС.
5.3. ИЗПРАЩА решението на председателя на Административен съд – Видин за становище, което да изпрати в тридневен срок след получаването му.

6. ОТНОСНО: Становище рег. индекс ВСС-8175/28.05.2025 г. от председателя на Административен съд – Варна във връзка с решение по протокол № 12/14.05.2025 г., т. 1.13 на комисията за съкращаване на 1 /една/ щ. бр. за длъжност „съдебен деловодител“ и уведомление рег. индекс № 8885/21.05.2025 г. за прекратено трудово правоотношение със съдебен служител на длъжност „съдебен деловодител“, считано от 20.05.2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
6.1. ПРИЕМА ЗА СВЕДЕНИЕ становището на председателя на Административен съд – Варна във връзка с решение по протокол № 12/14.05.2025 г., т. 1.13, както и уведомлението за прекратено трудово правоотношение със съдебен служител на длъжност „съдебен деловодител“, считано от 20.05.2025 г.
6.2. ДАВА СЪГЛАСИЕ за предприемане на действия по назначаване на съдебен служител на 1 /една/ свободна щ. бр., считано от 20.05.2025 г. за длъжност „съдебен деловодител“ в Административен съд – Варна. 
6.3. ПОТВЪРЖДАВА решението си по протокол № 12/14.05.2025 г., т. 1.13 за съкращаване на 1 /една/ щ. бр. за длъжност „съдебен деловодител“ по щата на Административен съд – Варна.
6.4. ВНАСЯ материалите по т. 6.3 от настоящия протокол в заседание на Съдийската колегия на ВСС, за разглеждане и произнасяне.
6.5. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ свободна щ. бр. за длъжност „чистач“ по щата на Административен съд – Варна.
МОТИВИ: Длъжността за „чистач“ е свободна от 07.08.2025 г. С решение по протокол № 19/20.08.2025 г. КСА-СК е дала съгласие за предприемане на действия по назначаване на съдебен служител, като към момента щата е свободен. След анализ, относно сградите, в които се помещават съдилищата от страната и квадратурите на ползваемата от тях площ бе установено, че един чистач почиства средно 750 кв. м. ОС-Варна разполага с 3 щ. бр. за длъжността, а площта за почистване от един чистач в съда е 470 кв. м. Предвид високото съотношение съдебни служители/съдии – 3,21 при средно 2,92 за административните съдилища и площта за почистване от един чиста в АдмС-Варна комисията счита за необходимо съкращаването на 1 щ. бр. за длъжността с цел обезпечаването на друг нуждаещ се съд.
След съкращаването на 2 /две/ щ. бр. – една щ. бр. по т. 6.3 от настоящия протокол и една за „чистач“ съотношението съдебни служители/съдии – 3,13 ще бъде отново над средното за АдмС.
6.6. ИЗПРАЩА решението на председателя на Административен съд – Варна за становище, което да изпрати в тридневен срок след получаването му.

7. ОТНОСНО: Становище рег. индекс ВСС-9016/30.05.2025 г. от председателя на Административен съд – Велико Търново във връзка с решение по протокол № 12/14.05.2025 г., т. 13.3 на комисията за съкращаване на 1 /една/ щ. бр. за длъжност „куриер-чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
7.1. ПРИЕМА ЗА СВЕДЕНИЕ становището на председателя на Административен съд – Велико Търново във връзка с решение по протокол № 12/14.05.2025 г., т. 13.3.
7.2. ДАВА СЪГЛАСИЕ за предприемане на мерки по назначаване на съдебен служител на 1 /една/ щ. бр. за длъжност „куриер-чистач“ в Административен съд – Велико Търново.

8. ОТНОСНО: Становище рег. индекс ВСС-10224/10.10.2024 г. от председателя на Върховния административен съд във връзка с решение на комисията по протокол № 21/17.09.2025 г. относно разкриване на 1 /една/ щ. бр. за длъжност „специалист-рецепционист“ за нуждите на Учебна база – с. Лозенец. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
8.1. ПРИЕМА ЗА СВЕДЕНИЕ становището на председателя на Върховния административен съд във връзка с решение на комисията по протокол № 21/17.09.2025 г.
8.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „специалист-рецепционист“ по щата на Върховния административен съд за нуждите на Учебна база – с. Лозенец. 
МОТИВИ: Необходимост от разкриване на една щ. бр. за длъжност „специалист-рецепционист“ в Учебна база – с. Лозенец, чиято дейност ще бъде свързана с организацията на обученията, изискваща голяма ангажираност във връзка с разпределение на участниците, настаняване, обработване на данни за плащане, командировъчни заповеди и друга съпътстваща документация по време на провеждане на семинари и обучителни мероприятия. Към момента няма конкретен служител в учебния център, пряко свързан с тези дейности. 
Необходимите средства за разкриване на 1 /една/ щ. бр. за длъжност „специалист-рецепционист“ ще бъдат финансово обезпечени от бюджета на Върховния административен съд.
8.3. ВНАСЯ в заседание на Съдийската колегия на ВСС, за разглеждане и произнасяне.

9. ОТНОСНО: Искане рег. индекс ВСС-8572/15.05.2025 г. от председателя на Административен съд – Пловдив за разкриване на  1 /една/ щ. бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
9.1. ОТХВЪРЛЯ искането от председателя на Административен съд – Пловдив за разкриване на  1 /една/ щ. бр. за длъжност „чистач“.
МОТИВИ: По щат Административен съд – Пловдив разполага с три щ. бр. за длъжност „чистач“. Съгласно писмо от изх. № 590 от 11.02.2025 г. на административния ръководител на АдмС-Пловдив съдът се помещава в сграда с разгърната застроена площ 2 100 кв. м. След направен анализ, свързан със сградите, в които се помещават съдилищата от страната и квадратурите на ползваемата от тях площ бе установено, че един чистач почиства средно 750 кв. м.
Предвид изложеното искането на председателя за разкриване на още една щ. бр. за длъжност „чистач“ е неоснователно.

10. ОТНОСНО: Искане рег. индекс ВСС-8828/20.05.2025 г. от председателя на Административен съд – Хасково за трансформиране на 1 /една/ щ. бр. за длъжност „съдебен деловодител-архивар“ в „съдебен деловодител“ и разкриване на 1 /една/ щ. бр. за длъжност „съдебен архивар“ и 1 /една/ щ. бр. за „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
10.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен архивар“ и 1 /една/ щ. бр. за „съдебен секретар“ по щата на Административен съд – Хасково.
МОТИВИ: Изключително висока натовареност, което е трайна тенденция за АдмС-Хасково за последните години, което се обуславя от местонахождението на съда в съдебен район с особени характеристики предвид близостта на две държавни граници. Броят на делата за разглеждане от един съдия месечно за първото полугодие на 2025 г. е 31,98 при 19,06 средно за АдмС и нарежда съда на първо място от общо 28 административните съдилища. С решение на Пленума на ВСС от м. ноември 2024 г. е разкрита 1 щ. бр. за съдия. Съотношението съдебни служители/съдии е под средното за административните съдилища – 2,70 при 2,92 средно. По обезпеченост със съдебни служители АдмС-Хасково е на 23 място, което предвид високата натовареност и новоразкритата щ. бр. за съдия е недопустимо. Съдът не разполага с щ. бр. за длъжност „съдебен архивар“. Функциите по архивирането на делата за разлика от повечето съдилища, които разполага с щат за „съдебен архивар“ е възложено на съдебен служител, заемащ длъжност „съдебен деловодител“.
 Предвид изложеното е налице  необходимост от разкриване на щ. бр. за „съдебен архивар“ и щ. бр. за „съдебен секретар“ с оглед оптимално разпределение на задачите на съдебните служители и ефективно подпомагане дейността на магистратите.  
След разкриването на две щ. бр. за длъжности от съдебната администрация съотношението съдебни служители/съдии ще бъде 2,90.
Уведомява председателя на Административен съд – Хасково, че не е необходимо съгласие на комисия „Съдебна администрация“ към СК на ВСС за трансформиране на 1 /една/ щ. бр. за длъжност „съдебен деловодител-архивар“ в „съдебен деловодител“, т. к. в Класификатора на длъжностите в администрацията на съдилищата съществува само длъжност „съдебен деловодител“, а конкретните функции за дадена длъжност и съответното разпределение по служби се определя чрез длъжностната характеристика. 
10.2. ВНАСЯ в заседание на Съдийската колегия на ВСС, за разглеждане и произнасяне.

11. ОТНОСНО: Искане рег. индекс ВСС-9244/30.05.2025 г. от председателя на Административен съд – Ямбол за разкриване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
11.1. ОТХВЪРЛЯ искането от председателя на Административен съд – Ямбол за разкриване на  1 /една/ щ. бр. за длъжност „съдебен секретар“.
МОТИВИ: Към момента няма промяна в обстоятелства, които налагат разкриване на щ. бр. за длъжност „съдебен секретар“. АдмС- Ямбол продължава да е един от най-обезпечените с щ. бр. за съдебни служители административен съд след АдмС-Габрово. Съотношението съдебни служители/съдии на съда – 4,25 при 2,92 средно за АдмС сочи, че Административен съд – Ямбол разполага с достатъчен кадрови ресурс и възможност за трансформиране на щатове.

12. ОТНОСНО: Искане рег. индекс ВСС-11866/24.07.2025 г. от председателя на Административен съд – Благоевград за разкриване на 2 /две/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
12.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ по щата на Административен съд – Благоевград.
МОТИВИ: Изключително висока натовареност на съда през последните години. Броят на делата за разглеждане от един съдия месечно за първото полугодие на 2025 г. е 27,68 при 19,06 средно за административните съдилища и нарежда АдмС-Благоевград на второ място след АдмС-Хасково. Предвид значителната натовареност и запазване на тенденцията за увеличаване броя на постъпилите дела е налице е необходимост от разкриване на една щ. бр. за длъжност „съдебен деловодител“, както и с една щ. бр. за „съдебен секретар“ с цел подпомагане дейността на съдиите по отношение срочността на изготвяне на съдебните протоколи и актове, подготовката и цялата кореспонденция по отношение на електронното призоваване, изискване на документи по делата, сканирането на документите изпълнение на разпорежданията и много други дейности.
Съотношението съдебни служители/съдии е колкото средното за АдмС – 2,92. След разкриването на 2 щ. бр. за посочените длъжности това съотношение ще бъде 3,07.
12.2. ВНАСЯ в заседание на Съдийската колегия на ВСС, за разглеждане и произнасяне.

13. ОТНОСНО: Искане рег. индекс ВСС-12207/04.08.2025 г. от председателя на Административен съд – Кюстендил за разкриване на 0,5 /половин/ щ. бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
13.1. ОТХВЪРЛЯ искането от председателя на Административен съд – Кюстендил за разкриване на 0,5 /половин/ щ. бр. за длъжност „системен администратор“.
МОТИВИ: Високо съотношение съдебни служители/съдии – 3,33 при 2,92 средно за АдмС. Натовареност под средната за административните съдилища. Броят на делата за разглеждане от един съдия месечно за първото полугодие на 2025 г. е 14,93 при 19,06 средно. Съгласно Правилата за придобиване на хардуер и софтуер и отпускане на щатове за „системни администратори“, приети с протокол № 23/05.06.2014 г. за повече от една щ. бройка за длъжността е необходимо наличието на 100 – 200 работни точки в локалната мрежа. Видно от представената от председателя справка без UPS-те и техниката на склад работните точки са 67 .
Предвид изложеното, искането за разкриване на 0,5 щ. бр. за длъжност „системен администратор“ е неоснователно. В правомощията на административния ръководител е възлагането на функции за определена длъжност чрез длъжностна характеристика или със заповед от председателя.
Налице е отрицателно становище за разкриване на 0,5 щ. бр. за длъжност „системен администратор“ в съда от комисия „Професионална квалификация и информационни технологии“ към Пленума на ВСС.

14. ОТНОСНО: Искане рег. индекс ВСС-12791/25.08.2025 г. от председателя на Административен съд – София-град за разкриване на 12 /дванадесет/ щатни бройки за съдебни служители, както следва:
2 /две/ щ. бр. за длъжност „съдебен помощник;
3 /три/ щ. бр. за длъжност „съдебен деловодител“;
3 /три/ щ. бр. за длъжност „съдебен секретар“;
1 /една/ щ. бр. за длъжност „съдебен архивар“ /решение по протокол № 28/25.10.23 г./;
1 /една/ щ. бр. за длъжност „куриер“ и 
2 /две/ щ. бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
14.1. ОТХВЪРЛЯ искането от председателя на Административен съд – София-град за разкриване на 2 /две/ щ. бр. за длъжност „съдебен помощник“ и 1 /една/ щ. бр. за длъжност „куриер“.
МОТИВИ: По щат Административен съд – София-град разполага с 87 щ. бр. за съдия и 28 щ. бр. за съдебен помощник със съотношение 3,11 при средно за страната 5,5. Комисията счита искането за неоснователно, въпреки натовареността на съда, предвид съществуване на по-малко щ. бр. за длъжност „съдебен помощник“ спрямо съдиите в съдилища с по-висока натовареност като АдмС-Хасково, АдмС-Благоевград и АдмС-Кърджали.
14.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 3 /три/ щ. бр. за длъжност „съдебен секретар“  по щата на Административен съд – София-град.
МОТИВИ: Ниско съотношение съдебни служители/съдии – 2,60 при 2,92,средно за административните съдилища. Съдът разполага с 87 щ. бр. за съдия по щат и 45 щ. бр. за длъжност „съдебен секретар“, което е недостатъчно предвид увеличаване броя на действащите съдебни състави. Налице е необходимост от увеличаване на щ. бр. за съдебните секретари с оглед осигуряване на пълноценното функциониране на съдебните състави, председателствани от съдиите, встъпили на длъжност на 11.08.2025 г.
След разкриването на четири нови щ. бр. за: „съдебен секретар“ – 3 и „съдебен архивар“ – 1 /решение № 4/2023 г./ съотношението съдебни служители/съдии – 2,66 ще бъде отново под средното за АдмС.
Уведомява председателя, че с решение по протокол № 43/2023 г. комисията е взела решение за разкриване на 1 /една/ щ. бр. за длъжност „съдебен архивар“, което ще бъде внесено в заседание на Съдийската колегия за разглеждане и произнасяне.
14.3. ОТЛАГА разглеждане на искането в частта за разкриване на 2 /две/ щ. бр. за длъжност „чистач“ за следващо заседание.
14.4. ВНАСЯ искането от председателя на Административен съд – София-град за разкриване на щ. бр. за длъжност „съдебен секретар“ – т. 14.2 от настоящия протокол в заседание на Съдийската колегия на ВСС, за разглеждане и произнасяне.

15. ОТНОСНО: Искане рег. индекс ВСС-15234/20.10.2025 г. от председателя на Административен съд – Кърджали за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
15.1. ОТХВЪРЛЯ искането от председателя на Административен съд – Кърджали за разкриване на 1 /една/ щ. бр. за длъжност „съдебен деловодител“.
МОТИВИ: Съотношението съдебни служители/съдии – 3,20 е над средното – 2,92 за административните съдилища, което показва, че АдмС-Кърджали разполага с достатъчен ресурс за справяне с високата натовареност. За първото полугодие на 2025 г. броят на делата за разглеждане от един съдия месечно е 27,25 при 19,06 средно за АдмС. Комисията отчита високата натовареност на съда, но следва да се има предвид, че с решение на Пленума на ВСС по протокол № 13/28.11.2024 г., т. 2 е разкрита една щ. бр. за съдия, която до м. август включително е била свободна и комисията намира искането на председателя за неоснователно.

16. ОТНОСНО: Концепция рег. индекс ВСС-13830/26.09.2025 г. от председателя на Окръжен съд – Русе за създаване на Апелативен съд в гр. Русе и становища от ректора на РУ „Ангел Кънчев“, Кмета на община Русе, Областния управител на област Русе, Висшия адвокатски съвет, Русенската търговско-индустриална камара, Камарата на частните съдебни изпълнители и Адвокатска колегия – Русе.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
16.1. ПРИЕМА ЗА СВЕДЕНИЕ концепция от председателя на Окръжен съд – Русе за създаване на Апелативен съд в гр. Русе

						ПРЕДСЕДАТЕЛ 		/п/	
НА КОМИСИЯТА:        
				БОЯН НОВАНСКИ